Õhtusöökide juurde kuulub elav muusika - olenevalt restoranist  kas mitmehäälne meesansambel või klaver-viiul. Ühel õhtusöögil juhtuski nii, et keset söömaaega hakkas kõlama eestikeelne Saaremaa kalameeste laul, millele järgnes Eesti hümn! Tundus uskumatuna, ei või olla! Hiljem sain küll aru, et lood tellisid meie kõrvallauas õhtustanud Eesti ärimehed, aga üllatus oli siiski suur.